

**РЕПУБЛИКА СРБИЈА**

**ОПШТИНА ОСЕЧИНА**

**ГОДИШЊИ ИЗВЕШТАЈ О РАДУ**

**ЗА 2017. ГОДИНУ**

**ОДЕЉЕЊЕ ЗА ИНСПЕКЦИЈСКЕ ПОСЛОВЕ**

**- САОБРАЋАЈНА ИНСПЕКЦИЈА -**

**Јануар, 2018. године**

У извештајном периоду Саобраћајни инспектор је, сходно правима и дужностима из члана 88. Закона о јавним путевима („Службени гласник РС“, број 101/05,123/07,101/11, 93/12, 104/2013) и члана 33. Одлуке о јавним и некатегорисаним путевима на територији општине Осечина („Службени лист општине Осечина, бр.8/2016 и 8/2017), вршио контролу:

1) радова на изградњи, реконструкцији, одржавању и заштити општинских и некатегорисаних
путева;
2) техничке и друге документације за изградњу, реконструкцију и одржавање општинског и некатегорисаног пута, његовог дела и путног објекта;

3) правилног одржавања општинског и некатегорисаног пута, у складу са техничким и другим
прописима и условима којима се осигурава несметано и безбедно одвијање саобраћаја;

4) да ли се правилно и редовно спроводе прописане мере заштите општинског пута;
5) примене техничких прописа, стандарда и норми квалитета приликом извођења радова и
употребе материјала при изградњи, реконструкцији и одржавању општинског и некатегорисаног пута;

6) проходности и одржавања обала и заштитног појаса пута.

На основу напред прописаних дужности, а у вршењу инспекцијског надзора, инспектор је овлашћен да:

1) забрани радове који се изводе противно Закону и Одлуци, техничким прописима и стандардима, као и нормама квалитета материјала при изградњи, реконструкцији и одржавању општинског и некатегорисаног пута, његовог дела и путног објекта;

2) предложи надлежном органу за техничко регулисање саобраћаја, забрану саобраћаја или
саобраћаја одређене врсте возила на општинском и некатегорисаном путу, његовом делу или
путном објекту;

3) нареди отклањање недостатака на општинском и некатегорисаном путу, његовом делу или
путном објекту којим се угрожава безбедност саобраћаја;

4) нареди рушење или уклањање ограда, дрвећа, засада, грађевинског и другог материјала и
натписа подигнутих или постављених супротно одредбама ове Одлуке;

5) забрани радове који се изводе у непосредној близини општинског или некатегорисаног пута,
његовог дела или путног објекта, а који могу угрозити стабилност пута и безбедност саобраћаја;

6) нареди уклањање остављеног возила којим се омета коришћење општинског или
некатегорисаног пута;

7) забрани саобраћај на општинском и некатегорисаном путу, његовом делу или путном објекту,
ако су у таквом стању да се на њима не може одвијати безбедан саобраћај;

8) нареди предузимање мера за обезбеђење општинског и некатегорисаног пута и по потреби
забрани привремено саобраћај за сва возила или поједине категорије возила, која због своје
укупне тежине, димензија и других техничких својстава, могу нанети штету путу, његовом делу
и путном објекту или угрозти безбедност саобраћаја;

9) предузме и друге мере и радње за које је овлашћен прописима;

Такође вршене су контроле коришћења паркинг места и издавања резервисаних, повлашћених и инвалидских паркинг карти.

Саобраћајни инспектор је, на основу утврђених овлашћења, код правних и физичких лица, у
извештајном периоду извршио 396 контрола при чему су сачињени записници, којима је наложено отклањање недостатака, неправилности, и то:

* 75 записник из области путева;
* 7 записникa из области превоза путника;
* 43 записника из области паркирања;
* 3 записника из области одвођење воде са пута;
* 272 записника из области уређења обала, растиња.

На основу извршених контрола донета су 382 решења, и то:

* 61 решење из области путева ;
* 42 решења из области паркирања;
* 7 решења о испуњености услова за возила са којима се обавља ауто такси делатност
* 3 решења из области одвођења воде са пута;
* 272 решења из области уређења обала, растиња.

У области превоза путника и робе, а сходно члану 44. Закона о превозу путника у друмском саобраћају („Службени гласник РС“, број 68/2015) вршени су надзор и контрола које се односе на ауто-такси превоз.

Сходно Закону о превозу путника у друмском саобраћају извршен је преглед 7 такси возила и утврђено да иста испуњавају прописане услове за обављање ове делатности.
У извештајном периоду су вршене учестале контроле, у сарадњи са Републичком саобраћајном инспекцијом у области обављања превоза путника од стране таксиста.

У извештајном периоду, поступајући по захтевима физичких и правних лица, а сходно Закону о општем управном поступку, код 2 случаја донети су закључци о ненадлежности и упућени на решавање преко Основног суда.

Сви захтеви упућени писменим, усменим или путем телефонских позива, од стране правних и физичких лица, решени су у складу са прописима за поједине области.

|  |
| --- |
| **УКУПАН БРОЈ ЗА 2017. ГОД.** |
| РЕДОВАН НАДЗОР | 226 |
| ВАНРЕДНИ НАДЗОР | 146 |
| КОНТРОЛНИ НАДЗОРИ | 24 |
| ДОПУНСКИ НАДЗОР | / |
| ПРИТУЖБЕ НА РАД ИНСПЕКТОРА | / |
| ПОДНЕТЕ ПРИЈАВЕ ДРУГОМ НАДЛЕЖНОМ ОРГАНУ ЗА УЧИЊЕНО КРИВИЧНО ДЕЛО ИЛИ ПРИВРЕДНИ ПРЕСТУП | / |
| ЗАХТЕВ ЗА ПОКРЕТАЊЕ ПРЕКРШАЈНОГ ПОСТУПКА | / |
| НЕРЕГИСТРОВАНИ СУБЈЕКТИ | / |
| ОСТАЛО | У 2017. години ова инспекција је вршила надзор у заједничким акцијама са Рапубличком саобраћајном инспецијом. У току 2018. ове заједничке акције ће се наставити. |

САОБРАЋАЈНИ ИНСПЕКТОР

дипл.инж. Сузана Глигорић